**AUTORIZAȚIE DE MEDIU**

**Nr. Draft din xx.xx.2023**

Ca urmare a cererii adresate de **NLD PROFILE SRL,** cu sediul în **sat Baciu, str. Molidului, nr. 37, comuna Baciu, județul Cluj**, înregistrată la APM Cluj cu numărul 16286/18.07.2023, cu completările ulterioare,

În urma analizării documentelor transmise și a verificării, in baza HG nr. 43/2020 privind organizarea și funcționarea Ministerului Mediului, Apelor și Pădurilor, a HG nr.1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare, a Ordinului MMDD nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare şi a Ordinului nr. 1150/2020 privind aprobarea procedurii de aplicare a vizei anuale a autorizaţiei de mediu şi a autorizaţiei integrate de mediu, cu modificările și completările ulterioare, se emite:

**AUTORIZAȚIA DE MEDIU**

**Titular:** NLD PROFILE SRL

**pentru funcţionarea:** fabricarea de profile metalice zincate pentru case și hale industriale

**Punct de lucru:** sat Baciu, str. Molidului, nr. 37, comuna Baciu, județul Cluj

**care prevede desfășurarea următoarelor activități (conform cod CAEN):**

|  |  |  |  |
| --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Cod CAEN Rev.1** | **Denumire activitate CAEN Rev.1** |
| 2550 | Fabricarea produselor metalice obținute prin deformare plastică; mealurgia pulberilor | 2840 | Fabricarea produselor metalice obținute prin deformare plastică; metalurgia pulberilor |
| 2511 | Fabricarea de construcții metalice și părți componente ale structurilor metalice | 2811 | Fabricare de construcții metalice și părți componente ale structurilor metalice |
| 2433 | Producția de profile obținute la rece | 2733 | Producția de profile obținute la rece |

**Documentaţia conține:**

* Fişă de prezentare şi declaraţie întocmită de CZN CONSULTING SRL;
* OP, reprezentând tariful de 500 lei pentru emiterea autorizaţiei de mediu;
* Anunţ ziar - mediatizare solicitare Autorizaţie de Mediu;
* Declarație cu privire la desfășurarea codurilor CAEN 5030 și 5010 pe amplasament;
* Extras de carte funciară nr. 56409 Baciu;
* Contract de vânzare-cumpărare nr. 325/14.07.2023, încheiat cu DINAMIC CARTING SRL;
* Contract de prestări servicii de colectare a deșeurilor municipale pentru utilizatorii non-casnici nr. CJL102BCUAE-000086, încheiat cu SUPERCOM SA;
* Contract de furnizare a energiei electrice nr. 10922/14.12.2020, încheiat cu NOVA POWER & GAS SRL;
* Fişe tehnice de securitate;
* Plan de situaţie, plan de încadrare în zonă.

**şi următoarele acte de reglementare emise de alte autorităţi**:

* certificat de înregistrare Seria B Nr. 3012798, CUI nr. 29834721 din data de 29.02.2012; J12/494/29.02.2012, emis de ORC Cluj;
* certificat constatator nr. 785993/14.07.2023, emis de ONRC;

**Prezenta autorizație se emite cu următoarele condiții impuse:**

* se vor respecta prevederile O.U.G. nr. 195/2005 privind protecţia mediului cu modificărilr şi completările ulterioare și Ord. M.M.D.D. nr. 1798/2007, cu modificările şi completările ulterioare.

**I. luarea tuturor măsurilor:**

* de prevenire eficientă a poluării şi evitarea oricărui risc de poluare;
* care să asigure că nici o poluare importantă nu va fi cauzată;
* de evitare a producerii de deşeuri şi, în cazul în care aceasta nu poate fi evitată, valorificarea lor, iar în caz de imposibilitate tehnică şi economică, luarea măsurilor pentru neutralizarea şi eliminarea acestora, evitându-se sau reducându-se impactul asupra mediului;
* de utilizare eficientă a energiei;
* pentru prevenirea accidentelor şi limitarea consecinţelor acestora;
* pentru aducerea amplasamentului şi a zonelor afectate într-o stare care să permită reutilizarea acestora, în cazul încetării definitive a activităţii;
* de menţinere în stare de funcţionare a mijloacelor existente de prevenire şi stingere a incendiilor;
* de respectare a ordinii, curăţeniei şi liniştii publice în perimetrul obiectivului;
* de asigurare a unui stoc minim de materiale şi mijloace pentru intervenţie în caz de accidente;

**II. pentru desfăşurarea activităţii autorizate:**

* întreţinerea în bună stare de funcţionare a instalaţiilor şi dotărilor de protecţie a mediului;
* întreţinerea în stare corespunzătoare a suprafețelor betonate din incinta obiectivului;
* este obligatorie menţinerea spaţiilor de stocare în forma iniţială, a integrităţii acoperişurilor şi a sistemelor de colectare a apelor uzate;
* aprovizionarea cu materii prime şi materiale auxiliare se va face astfel încât să nu se creeze stocuri care, prin depreciere, să ducă la formarea de deşeuri; toate materiile prime şi materialele auxiliare vor fi recepţionate, manipulate şi depozitate conform normelor specifice fiecărui material, fişelor tehnice de securitate (unde este cazul), în condiţii de siguranţă pentru personal şi mediu;
* obligatia incheierii unui contract pentru prestarea serviciului de salubrizare cu operatorul din zona de desfasurare a activitatii;
* gestionarea deșeurilor se va face fără a pune în pericol sănătatea umană și fără a dăuna mediului, în special:

1. fără a genera riscuri pentru aer, apă, sol, faună sau floră;
2. fără a crea disconfort din cauza zgomotului sau a mirosurilor;
3. fără a afecta negativ peisajul sau zonele de interes special;

* colectarea separată şi controlată a deşeurilor pe categorii, valorificarea celor reciclabile şi eliminarea celor nerecuperabile prin firme specializate şi autorizate, conf. OUG 92/2021 privind regimul deşeurilor, cu modificările și completările ulterioare;
* persoanele juridice ce exercită o activitate comercială sau industrială, pentru care autoritatea competentă pentru proteția mediului a emis o autorizație de mediu/autorizație integrată de mediu, având în vedere rezultatele unui audit de deșeuri, este obligată să întocmească și să implementeze un program de prevenire și reducere a cantităților de deșeuri generate din activitatea proprie sau, după caz, de la orice produs fabricat, inclusiv măsuri care respecta un anumit design al produselor, și să adopte măsuri de reducere a periculozității deșeurilor
* producatorii de deseuri nepericuloase, unitatile si intreprinderile prevazute la art. 34, producatorii de deseuri periculoase si unitatile si intreprinderile care colecteaza sau transporta deseuri periculoase, nepericuloase cu titlu profesional ori actioneaza in calitate de comercianti si de brokeri de deseuri periculoase si nepericuloase tin o evidenta cronologica lunara, o publica in format tabelar si o pun la dispozitia agentiei judetene pentru protectia mediului electronic in sistemul pus la dispozitie de ANPM, pana la 15 martie anul urmator raportarii, precum si la cerere autoritatilor competente de control" conform OUG 92/2021 privind regimul deseurilor, cu modificarile si completarile ulterioare, Art. 48. - (1)
* interzicerea depozitării definitive şi a incinerării oricărui tip de deşeu în incinta obiectivului;
* menţinerea în stare de curăţenie a spaţiului din incintă, fără depozitări necontrolate de deşeuri;
* stocarea temporară a deşeurilor pe amplasament doar pentru maxim 1 an (pentru deşeurile care urmează a fi eliminate) şi maxim 3 ani (pentru deşeurile care urmează a fi tratate sau valorificate);
* eliminarea şi sau valorificarea deşeurilor rezultate/colectate/sortate doar către operatori autorizaţi, pe baza de contracte încheiate cu aceştia;
* luarea tuturor măsurilor necesare pentru protecţia mediului înconjurător, a sănătăţii şi pentru asigurarea securităţii la locul de muncă prin aplicarea prevederilor din fişele tehnice de securitate ale substanţelor periculoase deţinute;
* deţinerea de materiale absorbante şi de neutralizare a eventualelor scurgeri de substanţe/preparate chimice periculoase sau deşeuri periculoase;
* întreţinerea şi exploatarea corespunzătoare a sistemului de canalizare a apelor uzate menajere, tehnologice, pluviale;
* se interzice eliminarea deşeurilor biodegradabile (resturi de plante, fructe) pe depozitele de deşeuri, în cursurile de apă sau depozitarea acestora pe malurile apelor; pentru aceste tipuri de deşeuri se vor căuta metode alternative de valorificare (hrană pentru animale, compost etc.);
* se interzice descărcarea oricăror categorii de substanţe/ preparate periculoase direct pe sol ori pe platformele betonate din dotare;
* se va verifica periodic starea de integritate a tuturor recipienților utilizați pentru depozitarea temporară a deșeurilor periculoase;
* evitarea scurgerilor prin utilizarea cuvelor de retenție;
* deținerea de materiale absorbante și de neutralizare a eventualelor scurgeri de substanțe/preparate chimice periculoase, sau deșeuri periculoase;
* se interzice depozitarea, evacuarea pe sol sau în cursuri de apă a oricăror reziduuri poluatoare ce pot afecta direct sau indirect calitatea acestora;
* se interzice descărcarea oricăror categorii de substanțe/preparate periculoase direct pe sol ori pe structuri din beton;
* în caul funcționării necorespunzătoare sau a defectării echipamentelor de reducere a emisiilor, se vor lua următoarele măsuri:
* de sistare a funcționării instalației la care a survenit defecțiunea în cel mai scurt timp posibil din punct de vedere tehnologic;
* înregistrarea tuturor incidentelor și păstrarea de înregistrări privind: defecțiunea, durata acesteia, modul de remediere și data repunerii în funcțiune a instalației/echipamentului de depoluare, perioada în care s-a funcționat fără sistem de depoluare;
* reluarea activității în instalația la care s-a propus defecțiunea, numai după remedierea acesteia;
* este obligatorie anunţarea autorităţilor de mediu de producerea oricărui incident; în cazul în care există premize ca incidentul să genereze efecte asupra mediului în exteriorul amplasamentului, trebuie anunţat şi Inspectoratul pentru Situaţii de Urgenţă;
* întreţinerea spaţiilor verzi şi a plantaţiilor decorative din perimetrul obiectivului, respectarea ordinii, curăţeniei şi liniştii publice în perimetrul obiectivului;
* întreţinerea echipamentelor de refrigerare/climatizare se va face doar cu operatori autorizaţi conform Regulamentului nr. 303/2008 al Comisiei, de stabilire, în conformitate cu Regulamentul (UE) nr. 517/2014 al Parlamentului European și al Consiliului, a cerințelor minime și a condițiilor de recunoaștere reciprocă în vederea certificării societăților comerciale și a personalului în ceea ce privește echipamentele staționare de refrigerare, de climatizare și pentru pompe de căldură care conțin anumite gaze fluorurate cu efect de seră;
* luarea tuturor măsurilor necesare pentru protecţia mediului înconjurător, a sănătăţii şi pentru asigurarea securităţii la locul de muncă prin aplicarea prevederilor din fişele tehnice de securitate ale substanţelor periculoase deţinute;
* asigurarea unui stoc minim de materiale și mijloace pentru intervenția în caz de accident;
* respectarea cerinţelor minime pentru protecţia lucrătorilor împotriva riscurilor pentru securitatea şi sănătatea lor, conform HG nr. 1218/2006 privind stabilirea cerinţelor minime de securitate şi sănătate în muncă pentru asigurarea protecţiei lucrătorilor împotriva riscurilor legate de prezenţa agenţilor chimici;
* titularul activităţii are obligaţia solicitării de la furnizor şi deţinerii pe amplasament a fişelor tehnice de securitate pentru toate substanţele şi preparatele chimice periculoase utilizate, deţinute şi comercializate pe amplasament, editate în limba română conform Regulamentului CE 1907/2006 REACH privind înregistrarea, evaluarea, autorizarea şi restricţionarea substanţelor chimice;
* solicitarea furnizorului de substanţe chimice a dovezii preînregistrării/înregistrării substanţelor la Agenţia Europeană de Chimicale, conform Regulamentului 1907/2006 privind înregistrarea, evaluarea, autorizarea şi restricţionarea substanţelor chimice ( REACH);
* solicitarea de la furnizor şi deţinerea pe amplasament a fişelor tehnice de siguranţă pentru toate substanţele şi preparatele chimice periculoase deţinute şi utilizate, editate în limba română, conform Regulamentului CE 1907/2006 REACH privind înregistrarea, evaluarea, autorizarea şi restricţionarea substanţelor chimice;
* se vor respecta condiţiile de depozitare şi manipulare din FDS, Cap. 7 Manipularea şi depozitarea, conform Regulamentului (UE) 2020/878 al Comisiei din 01 ianuarie 2021 de modificare a Regulamentului (CE) nr. 1907/2006 al Parlamentului European şi al Consiliului privind înregistrarea, evaluarea, autorizarea şi restricţionarea substanţelor chimice (REACH);
* utilizarea agregatelor frigorifice se va face cu respectarea prevederilor Ordonanţei nr. 9/2011 privind stabilirea unor măsuri de punere în aplicare a Regulamentului CE nr. 1005/2009 al Parlamentului European şi al Consiliului privind substanţele care diminuează stratul de ozon, modificată și aprobată prin Legea nr. 252/2011;
* întreținerea echipamentelor de refrigerare/climatizare se va face doar cu operatori autorizați, respectând legislaţia specifică în vigoare;
* respectarea limitelor de zgomot impuse prin STAS-ul 10009/2017 Acustica. Limite admisibile ale nivelului de zgomot din mediul ambiant;
* organizarea evenimentelor care sunt generatoare de zgomot şi vibraţii în spații amenajate fonic, astfel încât să nu se creeze disconfort fonic în spațiile urbane învecinate;
* luarea tuturor măsurilor și dotărilor speciale necesare pentru izolarea și protecţia fonică a surselor generatoare de zgomot şi vibrații, astfel încât să nu conducă, prin funcţionarea acestora, la depășirea zgomotului ambiental; titularul activităţii are obligația să ia măsuri de eliminare a cauzelor care au produs poluarea şi de remediere a efectelor produse, cu asigurarea mijloacelor necesare şi a personalului instruit;
* în cazul producerii unui prejudiciu, titularul activitatii suportă costul pentru repararea prejudiciului și înlătură urmările produse de acesta, restabilind conditiile anterioare producerii prejudiciului, potrivit principiului “poluatorul plătește”;
* reînnoirea tuturor autorizaţiilor şi avizelor care îşi pierd valabilitatea, emise de alte autorităţi, luate în considerare la emiterea prezentei autorizaţii/care sunt necesare funcționării obiectivului;
* se vor respecta condiţiile prevăzute de Ordonanţa nr. 21/2002, modificată şi completată cu Legea nr. 515/2002 privind gospodărirea localităţilor urbane şi rurale;

**Titularul de activitate este obligat să respecte în integralitate prevederile următoarelor acte normative:**

* OUG nr. 195/2005 privind protecţia mediului, cu modificările şi completările ulterioare;
* Legea 123/2020 pentru modificarea și completarea Ordonanței de urgență a Guvernului nr. 195/2005 privind protecția mediului;
* Legea 219/2019 privind modificarea şi completarea art. 16 din OUG 195/2005 privind protecţia mediulu;
* Ordinul nr. 1150/2020 privind aprobarea Procedurii de aplicare a vizei anuale a autorizației de mediu și autorizației integrate de mediu, cu modificările și completările ulterioare;
* Legea 104/2011 privind calitatea aerului înconjurător;
* Ordinul nr. 3299/2012 pentru aprobarea metodologiei de realizare şi raportare a inventarelor privind emisiile de poluanţi în atmosferă;
* OUG nr. 92/2021 privind regimul deşeurilor, cu modificările și completările ulterioare;
* Ord. nr. 794/2012 privind procedura de raportare a datelor referitoare la ambalaje și deșeuri de ambalaje;
* HG nr. 1074/2021 privind stabilirea sistemului de garantie-returnare pentru ambalaje primare nereutilizabile cu modificarile si completarile ulterioare;
* Legea nr. 360/2003(r1) privind regimul substanţelor şi preparatelor chimice periculoase;
* HG nr. 398/2010 privind stabilirea unor măsuri pentru aplicarea prevederilor Regulamentului (CE) nr. 1.272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a directivelor 67/548/CEE şi 1.999/45/CE, precum şi de modificare a Regulamentului (CE) nr. 1.907/2006;
* Regulamentul (CE) nr. 1272/2008 al Parlamentului European şi al Consiliului European privind clasificarea, etichetarea şi ambalarea substanţelor şi a amestecurilor, de modificare şi de abrogare a Directivelor 67/548/CEE şi 1999/45/CE, precum şi de modificare a Regulamentului (CE) nr. 1907/2006;
* Hotărâre nr. 617/2014 privind stabilirea cadrului institutional si a unor pentru masuri punerea in aplicare a Regulamentului (UE) nr. 528/2012 al Parlamentului European si al Consiliului din 22 mai 2012 privind punerea la dispozitie pe piata si utilizarea produselor biocide;
* Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră;
* HG nr. 1061/2008 privind transportul deşeurilor periculoase şi nepericuloase pe teritoriul României;
* OUG nr. 196/2005 privind Fondul pentru mediu cu modificările şi completările ulterioare;
* Ordinul nr. 591/2017 privind aprobarea modelului şi conţinutului formularului “Declaraţie privind obligaţiile la Fondul pentru Mediu” şi a instrucţiunilor de completare şi depunere a acestuia;
* Ordinul nr. 578/2006 al MMGA pentru aprobarea Metodologiei de calcul al contribuţiilor şi taxelor datorate la Fondul pentru mediu, cu modificările şi completările ulterioare;
* OUG nr. 68/2007 privind răspunderea de mediu cu referire la prevenirea şi repararea prejudiciului adus mediului, cu modificările şi completările ulterioare;
* Codificarea deseurilor se va face conform Deciziei Comisiei 2014/955/UE din 18 decembrie 2014 de modificare a Deciziei 2000/532/CE de stabilire a unei liste de deseuri in temeiul Directivei 2008/98/CE a Parlamentului European si a Consiliului.
* HG nr. 210/2007, Ord nr. 27/2007, OUG nr. 12/2007 aprobată prin Legea nr. 161/2007, pentru modificarea şi completarea unor acte normative care transpun aquis-ul comunitar în domeniul protecţiei mediului;
* Legea nr. 249/2015 privind modalitatea de gestionare a ambalajelor şi a deşeurilor de ambalaje cu completările şi modificările ulterioare;
* Regulamentul 1907/2006;

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Titularul autorizaţiei are următoarele obligaţii:**

* să respecte prevederile legale din domeniul protecţiei mediului;
* să asiste şi să pună la dispoziţia reprezentanţilor APM Cluj toate datele necesare pentru desfăşurarea controlului conformării activităţii cu prevederile prezentei autorizaţii, pentru prelevarea de probe şi/sau culegerea oricăror informaţii privind respectarea prevederilor autorizaţiei;
* să notifice APM Cluj dacă intervin elemente noi, necunoscute la data emiterii autorizaţiei de mediu, precum şi asupra oricăror modificări ale condiţiilor care au stat la baza emiterii autorizației de mediu, înainte de realizarea modificării; titularului autorizaţiei, îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu competente;
* să notifice APM Cluj în cazul sistării activităţii, în vederea stabilirii obligaţiilor de mediu, conform art. 10 din OUG nr. 195/2005 privind protecţia mediului, adoptată prin Legea nr. 265/2006, modificată cu OUG nr. 114/2007 şi OUG nr. 164/2008;
* să solicite și să obțină viza anuală a autorizației de mediu conform Legii 219/2019;
* **să solicite la APM Cluj obținerea vizei anuale pentru autorizația de mediu deţinută, în fiecare an, conform anexei la Ord. nr. 1150/2020 privind aprobarea Procedurii de aplicare a vizei anuale a autorizației de mediu și autorizației integrate de mediu, cu modificările și completările ulterioare, art. 5 alin. (4) cu “maximum 90 de zile şi de minimum 60 zile înainte de ziua şi luna corespunzătoare zilei şi lunii în care a fost emisă autorizația de mediu pe care acesta o deţine”.**

**Nerespectarea prevederilor prezentei autorizații de mediu se sancţionează conform prevederilor legale în vigoare.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**Prezenta autorizație de mediu își păstrează valabilitatea pe toată perioada în care beneficiarul acesteia obține viza anuală conform Legii nr. 219/15.11.2019 și a Ordinului 1150/27.05.2020, cu modificările și completările ulterioare, pentru modificarea și completarea OUG nr. 195/2005 privind protecția mediului.**

1. **Activitatea autorizată**

Fabricarea de profile metalice zincate pentru case și hale industriale (construcții pe structură metalică ușoară) la punctul de lucru din Baciu, str. Molidului, nr. 37, comuna Baciu, județul Cluj

|  |  |  |  |
| --- | --- | --- | --- |
| **Cod CAEN Rev.2** | **Activitate** | **Capacitate maximă proiectată** | **UM** |
| 2550 | Fabricarea produselor metalice obținute prin deformare plastică; mealurgia pulberilor |  |  |
| 2511 | Fabricarea de construcții metalice și părți componente ale structurilor metalice |  |  |
| 2433 | Producția de profile obținute la rece |  |  |

1. **Dotări (instalaţii, utilaje,mijloace de transport utilizate în activitate):**

Activitatea se desfășoară pe o suprafață totală de 2128 mp, cuprinzând:

* Hala C1, cu o suprfață de 316 mp, care încorporează 1 utilaj pentru profilarea tablei zincate, prevăzut cu instalație de debitare și imprimare profile;
* Hala C2, cu o suprafață de 235 mp, care încorporează 1 utilaj pentru profilarea tablei zincate, prevăzut cu instalație de debitare și imprimare profile;
* Hala C3, cu o suprafață de 116 mp - garaj;
* Platforma betonată, cu o suprafață de 1461 mp.

**Dotările** amplasamentului după cum urmează, sunt:

* Utilaj pentru profilarea tablei zincate, prevăzut cu instalație de debitare și imprimare profile: 2 buc;
* Mașini pentru înșurubat: 10 buc;
* Flex: 10 buc;
* Motostivuitor electric: 2 buc;
* Instalație încărcare beterii motostivuitor: 1 buc;
* Compresor: 1 buc;
* Masă de legat banda PP.

1. **Materiile prime, auxiliare, combustibilii și ambalajele folosite – mod de ambalare, mod de depozitare, cantități:**

|  |  |  |  |  |  |  |
| --- | --- | --- | --- | --- | --- | --- |
| **Denumire** | **Încadrare** | **Cantitate** | **UM** | **Destinație/Utilizare** | **Mod de depozitare** | **Periculozitate** |
| Tablă zincată 1,8 mm | Materie primă | 40000 | kg/lună | Fabricare profile | Platforma betonată | N |
| Șuruburi 4,8 x 16 mm | Materie primă | 100000 | buc/lună | Asamblare profile | În hală | N |
| Șuruburi 5,5 x 19 mm | Materie primă | 40000 | buc/lună | Asamblare profile | În hală | N |
| Ancore M12 | Materie auxiliară | 500 | buc/lună | Asamblare profile | În hală | N |
| Cap șurubelnițe (biți) | Altele | 150 | buc/lună | Asamblare profile | În hală | N |
| Cartuș SCP tip Mattehews | Altele | 2,5 | l/an | Inscripționare profile | Magazie în ambalaj original | P |
| Solvent tip Mattehews | Altele | 2,5 | l/an | Inscripționare profile | Magazie în ambalaj original | P |
| Lubrefiant | Altele | 1,5 | l/lună | Degresare | Magazie în ambalaj original | P |
| Ulei Castrol | Altele | 50 | l/an | Ungere | Magazie în ambalaj original | P |
| Ulei Divinol | Altele | 50 | l/an | Ungere | Magazie în ambalaj original | N |
| Banda PP | Altele | 1 | rolă/an | Legare profile | În magazine | N |
| Motorină | Altele | 200 | l/lună | Alimentare mașini - stivuitor | - | P |

1. **Utilităţi - apă, canalizare, energie (surse, cantităţi, volume):**

|  |  |  |  |
| --- | --- | --- | --- |
| **Tip utilitate** | **Descriere** | **Cantitate** | **UM** |
| Apă | Se realizează din rețeaua publică de alimentare cu apă | 5 | mc/lună |
| Canalizare | Apele uzate menajere se evacuează într-un bazin vidanjabil cu V=4,5 mc, iar ulterior se golește periodic, pe bază de comandă. | 0,2 | mc/lună |
| Energie electrică | Alimentarea cu energie electrică se face din reţeaua de distribuție publică. | 800 | kWh/lună |
| Energie termică | Încălzirea spațiilor se face cu panouri electrice. | - | - |

1. **Descrierea principalelor faze ale procesului tehnologic sau a activităţii:**

Activitatea constă în prelucrarea la rece a tablei zincate pentru obținerea profilelor metalice, care ulterior sunt asamblate în locațiile clienților pentru construirea de case sau hale industriale. Produsele sunt obținute din tabla zincată de grosime 1, 1.1, 1.2, 1.5 și 1.8 mm, care este achiziționată de la furnizori.

Fazele procesului tehnologic sunt, după cum urmează:

* Proiectarea comenzii (activitatea de birou);
* Recepția calitativă și cantitativă a tablei zincate și a altor materiale necesare (șuruburi, acore etc.);
* Profilarea la rece, debitarea și înscripționarea profilelor;
* Asamblarea profilelor;
* Stocarea temporară pe platforma betonată a punctului de lucru, până la livrarea către client;
* Livrarea produselor;
  1. **Poziționarea amplasamentului pe care se desfășoară activitatea, în interiorul ariilor naturale protejate (tip arie, cod arie protejată) –** nu este cazul;

1. **Produsele şi subprodusele obţinute - cantităţi, destinaţie:**

|  |  |  |  |  |
| --- | --- | --- | --- | --- |
| **Tip utilitate** | **Descriere** | **Cantitate** | **UM** | **Destinație** |
| Alte produse | Profile metalice din tablă zincată | 100 | t/lună | Comercializare intern sau extern |

1. **Datele referitoare la centrala termica proprie - dotare, combustibili utilizaţi (compoziţie, cantităţi), producţie**: - nu este cazul.
2. **Alte date specifice activitatii: (cod-uri CAEN care se desfasoara pe amplasament, dar nu intra pe procedura de autorizare)** - nu este cazul
3. **Programul de funcţionare:** 8 ore/zi, 5 zile/săptămână, 240 zile/an.

### **II. INSTALATIILE, MĂSURILE ŞI CONDIŢIILE DE PROTECŢIA MEDIULUI**

1. **Staţiile şi instalaţiile pentru reţinerea, evacuarea şi dispersia poluanţilor in mediu din dotare (pe factori de mediu):**

**AER:** nu este cazul.

**APA:**

* apele uzate menajere rezultate se colectează într-un bazin vidanjabil cu volumul de 4,5 mc;
* concentraţiile maxime admise pentru evacuarea apelor uzate menajere vor respecta NTPA 002/2002 privind condiţiile de evacuare a apelor uzate în reţelele de canalizare ale localităţilor şi valorile stabilite în contractul de alimentare cu apă încheiat cu Compania de Apă Someş S.A. Cluj Napoca.

**SOL:**

* suprafața de desfășurare a activității este betonată;
* Deșeurile sunt colectate selectiv și controlat, depozitându-se în condiții de siguranță până la predarea către operatori autorizați.

**ZGOMOT**: nu este cazul.

1. **Alte amenajări speciale, dotări şi măsuri pentru protecţia mediului:** nu este cazul.
2. **Concentratiile si debitele masice de poluanţi, nivelul de zgomot, de radiaţii, admise la evacuarea in mediu, depăşiri permise şi in ce condiţii :**

**APA:**

* pentru apele evacuate în canalizare se vor respecta prevederile Normativului NTPA 002 privind condiţiile de evacuare a apelor uzate în reţelele de canalizare ale localităţilor, aprobată de HG 188/2002, modificată şi completată cu HG 352/2005 pentru aprobarea unor norme privind condiţiile de descărcare în mediul acvatic a apelor uzate, modificată și completată cu HG 210/2007;

**AER:**

* activitatea desfăşurată pe amplasament va respecta prevederile Legii nr. 104/15.06.2011 privind calitatea aerului înconjurător pentru indicatorii de calitate a aerului specifici activităţii;
* activitatea desfășurată va respecta prevederile conform STAS 12574/1987, OUG nr. 243/2000 privind calitatea aerului înconjurător aprobată prin Legea 655/2001, modificată și completată cu OUG nr. 12/2007, Ord. 592/2002 cu completările ulterioare.

**Alte condiții de funcționare decât cele normale:**

* În cazul condițiilor planificate de funcționare altele decât cele normale (porniri/opriri), titularul are obligația limitării timpului de operare în aceste condiții;
* În cazul unor situații neplanificate (de ex. accidente, oprirea alimentării cu energie, combustibil, disfuncționalități ale sistemelor de colectare/tratare şi evacuare a emisiilor, etc.) titularul are obligația opririi în cel mai scurt timp posibil din punct de vedere tehnologic a instalației generatoare de emisii;
* Titularul are obligația să ia toate măsurile ca în aceste condiții de funcționare emisiile din instalație să nu genereze deteriorarea calității aerului.

**SOL:**

* conform Ord nr. 756/1997 pentru aprobarea Reglementării privind evaluarea poluării mediului, modificat prin Legea 104/2011, cu modificările și completările ulterioare.

**ZGOMOT:**

* conform SR 10009/2017 şi Ord. nr. 119/2014 pentru aprobarea Normelor de igienă şi sănătate publică privind mediul de viaţă al populaţiei.

**III. MONITORIZAREA MEDIULUI**

1. **Indicatorii fizico-chimici, bacteriologici şi biologici emisi, emisii de poluanţi, frecvenţa, modul de valorificare a rezultatelor:**

**Monitorizarea aerului** – nu este cazul;

**Monitorizarea apei** – nu este cazul;

**Monitorizarea apei subterane** – nu este cazul;

**Monitorizarea solului** – nu este cazul;

**Monitorizarea zgomotului** – nu este cazul;

1. **Datele ce vor fi raportate autorităţii teritoriale pentru protecţia mediului şi periodicitatea se regăsesc la capitolul VII, în tabelul care centralizează toate obligațiile de raportare ale titularului.**

**IV. Modul de gospodarire a deşeurilor şi a ambalajelor**

1. **Deşeurile produse (tipuri, compozitie, cantitati ):**

|  |  |  |  |  |  |  |  |
| --- | --- | --- | --- | --- | --- | --- | --- |
| **Cod deșeu** | **Denumire deșeu** | **Sursă generatoare** | **Cantitate** | **UM** | **Operațiune valorificare /eliminare** | **Cod operațiune** | **Denumire operațiune** |
| 08 03 18 | Deșeuri de tonere de imprimare | administrare | 1 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 12 01 01 | Deșeuri pilitură și șpan feros | Producție | 9000 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 15 01 01 | Deșeu ambalaje de hârtie-carton | Întreg amplasamentul | 5 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 15 01 02 | Deșeu ambalaje materiale plastice | Întreg amplasamentul | 10 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 15 01 03 | Deșeu ambalaje lemn | Recepție materie primă | 300 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 15 01 10\* | Deșeu ambalaje care conțin reziduuri de substanțe periculoase sau sunt contaminate cu substanțe periculoase | Producție | 5 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 16 01 03 | Deșeu anvelope scoase din uz | Parc auto | 1 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 20 01 01 | Deșeu hârtie și carton | Administrativ | 1 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 20 01 21\* | Deșeuri tuburi fluorescente și alter deșeuri cu conținut de mercur | Administrativ | 1 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 20 01 25\* | Deșeu echipamente electrice și electronice casate, altele decât cele menționate la 20 01 21 și 20 01 23, cu conținut de componente periculoase | Administrativ | 1 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 20 01 36 | Deșeu echipamente electrice și electronice casate, altele decât cele specificate la 20 01 21, 20 01 23 și 20 01 35 | Administrativ | 1 | kg/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 20 03 01 | Deșeuri municipal amestecate | Întregul amplasament | 1 | mc/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 20 03 04 | Deșeu nămol din fose septice | Întregul amplasament | 0,5 | mc/lună | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |

1. **Deseurile colectate (tipuri, compozitie, cantitati, frecventa):** nu este cazul.
2. **Deşeurile stocate temporar (tipuri, compozitie, cantitati, mod de stocare):** nu este cazul.
3. **Deșeuri tratate (valorificate/eliminate):** nu este cazul.
4. **Modul de transport al deşeurilor şi măsurile pentru protecţia mediului:** - prin firme specializate și autorizate.
5. **Mod de eliminare (depozitare definitivă, incinerare):** nu este cazul.
6. **Monitorizarea gestiunii deşeurilor :**

* se va ţine o evidenţă a deşeurilor (tipuri, cantităţi, sortarea şi valorificarea prin unităţi specializate a celor reciclabile) conform legislaţiei în vigoare.

1. **Ambalajele folosite - tipuri şi cantitǎţi:**

|  |  |  |  |
| --- | --- | --- | --- |
| **Tip ambalaj** | **Descriere** | **Cantitate** | **UM** |
| Altele | Banda PP | 1 | rolă/an |

1. **Modul de gospodărire a ambalajelor (valorificate) :**

* Conform legislației în vigoare.

**V. Modul de gospodărire a substanţelor şi preparatelor periculoase**

1. **Substanţele şi preparatele periculoase produse sau folosite ori comercializate / transportate (categorii, cantităţi ):**

|  |  |  |  |  |
| --- | --- | --- | --- | --- |
| **Tip** | **Substanță chimică periculoasă/Categorie de amestec** | **Cantitate** | **UM** | **Fraza de pericol** |
| Amestecuri | Cartuș SCP tip Mattehews | 2,5 | l/an | H225, H301+H331, H312, H319, H336, H370, H411 |
| Amestecuri | Solvent tip Mattehews | 2,5 | l/an | H225, H301+H331, H312, H319, H336, H370, H411 |
| Amestecuri | Lubrefiant | 1,5 | l/lună | H225, H304, H315, H336, H411 |
| Amestecuri | Ulei Castrol | 50 | l/an | H315, H317, H319, H360FD, H412 |
| Amestecuri | Motorină | 200 | l/lună | H351, H226, H304, H315, H332, H373, H411 |

1. **Modul de gospodarire:** toate substanţele şi preparatele chimice utilizate se gestionează (depozitare, comercializare, utilizare) în conformitate cu prevederile Legii nr. 360/2003 (r1) privind regimul substanţelor şi preparatelor chimice periculoase
   * **ambalare:** în ambalajele originale, etichetate corespunzător, marcate cu semne caracteristicecare avertizează că preparatul este toxic, inflamabil, nociv, periculos cu respectarea Regulamentului nr. 1272/2008/CE privind clasificarea, etichetarea, ambalarea substanţelor şi a amestecurilor; substanţele periculoase trebuie să fie ambalate astfel încât să împiedice orice pierdere de conţinut prin manipulare, transport şi depozitare
   * **transport:** cu mijloace de transport autorizate pentru transportul substanţelorpericuloase ale unor firme autorizate conform prevederilor fişelor tehnice de securitate
   * **depozitare:** în ambalajele originale, în spații bine ventilate, separate pe clase de substanțe, departe de surse de căldură sau care produc scântei, departe de umezeală, lumină și materiale incompatibile;
   * **folosire/comercializare:** se utilizează în activitatea desfăşurată
2. **Modul de gospodarire a ambalajelor folosite sau rezultate de la substantele si preparatele periculoase:** 
   * se vor respecta prevederile fişelor tehnice de securitate privind gestionarea ambalajelor;
3. **Instalatiile, amenajarile, dotarile si masurile pentru protectia factorilor de mediu si pentru interventie in caz de accident:** - nu este cazul.
   * 1. **Monitorizarea gospodǎririi substanţelor şi preparatelor periculoase:**

* se va ţine evidenţa strictă - cantităţi, caracteristici, mijloace de asigurare - a substanţelor şi preparatelor periculoase, inclusiv a recipienţilor şi ambalajelor, conform OUG 195/2005, privind protecţia mediului, aprobată prin Legea 265/2006, cu modificările şi completările ulterioare;

**VI. Programul de conformare - măsuri pentru reducerea efectelor prezente și viitoare ale activităților** - nu este cazul;

**VII. Datele ce vor fi raportate autorității pentru protecția mediului și periodicitatea**

* poluări accidentale, elemente care ar putea afecta negativ starea mediului în zonă – imediat la Dispecerat APM Cluj program permanent tel **0766868594**;
* raportarea anuală la APM Cluj a programului de prevenire și reducere a cantităților de deșeuri generate din activitatea proprie,conform art. 44 și Anexei nr. 8 din OUG 92/2021 privind regimul deșeurilor, până la data de 31 mai anul următor raportării.
* raportare anuală la APM Cluj a evidenței gestiunii deșeurilor conform art. 48 (1) din OUG nr. 92/2021 privind regimul deşeurilor, cu modificarile si completarile ulterioare, până la data de 15 martie a anului în curs pentru anul precedent, electronic, în sistemul pus la dispoziție de ANPM;
* raportare anuală la APM Cluj, conform Ordinului nr. 794/2012 privind procedura de raportare a datelor referitoare la ambalaje şi deşeuri de ambalaje, până la data de 25 februarie pentru anul precedent;

|  |  |  |  |  |
| --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | **Acces aplicații SIM** |
| **1** | Statistica deşeurilor: Chestionar 4: PRODDES - completat de producătorii de deşeuri. | anual | 1 ianuarie - 15 martie | Chestionar 4: PRODDES – completat de producătorii de deşeuri. |
| **2** | Deşeuri Ambalaje: Anexa 1: Producători şi importatori de ambalaje de desfacere, de produse ambalate, supraambalatori de produse ambalate | anual | 1 februarie - 25 februarie | Anexa 1 - Producători şi importatori de ambalaje de desfacere, de produse ambalate, supraambalatori de produse ambalate – LA SEDIUL SOCIAL |

**Prezenta autorizație de mediu conține (15) pagini și a fost eliberată în 3 exemplare.**

**DIRECTOR EXECUTIV,**

**Adina SOCACIU**

**ȘEF SERVICIU AAA,**

**Ing. Anca CÎMPEAN**

**Întocmit,**

**Cons. Simona-Diana MORARIU**